**ИЗИСКВАНИЯ И УКАЗАНИЯ**

**ЗА ПОДГОТОВКА НА ОФЕРТАТА, РЕДА И УСЛОВИЯТА ЗА ПРОВЕЖДАНЕ НА ПРОЦЕДУРА ПО РЕДА НА ЧЛ. 18, АЛ. 1, Т. 12 ОТ ЗОП**

Тези указания определят общите правила за подготовката на офертата и изискванията към участниците в процедура „Публично състезание“ по Закона за обществените поръчки (ЗОП).

**Основна цел на процедурата:**

Целта на проекта е осигуряването на обекта с проектна и техническа документация по всички проектни части, необходими за безпроблемното изграждане и въвеждане в експлоатация на оранжерията. Изпълнителят ще има задължението да подготви всички необходими проектни части за изпълнението на проекта. Документацията трябва да съдържа технически изисквания, описание на строително-монтажните и пусково-наладъчните работи, техническа част /техническо описание на СМР, придружено с количествена сметка и технически чертежи/. Техническият проект ще бъде предмет на разглеждане от страна на възложителя. Разглеждането и одобряването на всякаква проектна документация от страна възложителя няма да освободи изпълнителя от неговите договорни задължения. Наличната информация, която ще бъде осигурена от възложителя, няма да ограничи по никакъв начин отговорността на изпълнителя за качеството и сигурността на предоставените услуги по време на изпълнението. Изпълнителят е задължен да участва във всички необходими срещи, заседания и комисии, свързани с оценката и одобрението на проектната документация, както и да изпълнява всички изискани промени, преработки и актуализации, които биха могли да бъдат изискани с цел да се подсигури пълно съответствие с националното законодателство и изискванията на възложителя.

**Дейностите в обхвата на поръчката са:**

Съгласно Споразумение от 11.05.2015 г. между Министерство на земеделието и храните на Република България и Министерство на земеделието и храните на Република Монголия МЗХ е поело ангажимент да осигури техническа помощ състояща се в:

* Проектиране на оранжерия /без съпътстваща инфраструктура/;
* Изграждане на оранжерия /без съпътстваща инфраструктура/;
* Извършване на техническа и консултантска помощ след изграждането и влизането й в експлоатация.

Поръчката се отнася изцяло за обекта предмет на техническата помощ: Пълен инженеринг (проектиране и изграждане) на оранжерия за отглеждане на зеленчуци в Монголия, гр. Улан Батор.

**I. ВЪЗЛОЖИТЕЛ**

Възложител на настоящата процедура „Публично състезание“ за избор на изпълнител на обществена поръчка, възлагана по реда на ЗОП, съгласно чл. 5, ал. 2, т. 4 от ЗОП, е министърът на земеделието и храните, който организира и възлага обществени поръчки.

Министерството на земеделието и храните е с административен адрес: гр. София, бул. „Христо Ботев“ № 55, тел.: 02/985 11 346, Факс:02/981 34 22.

Основен адрес на възлагащия орган/възложителя: [www.mzh.government.bg](http://www.mzh.government.bg).

Адрес на профила на купувача:

<http://www.mzh.government.bg/MZH/bg/procurement/pr_procedures/Procedura149.aspx>

Лице за контакт: Е. Сотирова – държавен експерт в дирекция „Правно обслужване и обществени поръчки“.

**II. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА**

Възложителят обявява настоящата процедура за възлагане на обществена поръчка на основание чл. 178, ал. 1, вр. чл. 18, ал. 1, т. 12, вр. чл. 20, ал. 2, т. 1, вр. чл. 3, ал. 1, т. 1, б. „а“ от ЗОП. За нерегламентираните в настоящите указания и документацията за участие условия по провеждането на процедурата, се прилагат разпоредбите на ЗОП и подзаконовите му нормативни актове, както и приложимите национални и международни нормативни актове, съобразно с предмета на поръчката.

**III. МОТИВИ ЗА ИЗБОР НА ПРОЦЕДУРА ПО ВЪЗЛАГАНЕ НА ПОРЪЧКАТА**

Съгласно разпоредбата на чл. 20, ал. 2, т. 1 от ЗОП, когато планираната за провеждане поръчка е на стойност от 270 000 /двеста и седемдесет хиляди/ до 5 000 000 /пет

милиона/ лева, Възложителят провежда някоя от предвидените в чл. 18, ал. 1, т. 12 или 13 на ЗОП процедури. В настоящия случай, прогнозната стойност на обществената поръчка е в размер до 1 400 000 /един милион и четиристотин хиляди/ лева без ДДС. Предвид обстоятелството, че не са налице условията за провеждане на състезателен диалог или някоя от процедурите на договаряне, безспорно е налице възможност и условия обществената поръчка да бъде възложена по предвидения в ЗОП ред за провеждане на публично състезание.

Провеждането на предвиденото в ЗОП публично състезание гарантира в голяма степен публичност при възлагане изпълнението на поръчката, респ. прозрачност при разходването на финансовите средства. С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно чрез посочения вид процедура. Посредством тази процедура се цели и защитаване на обществения интерес, като се насърчи конкуренцията и се създадат равни условия и прозрачност при провеждане на процедурата.

**IV. ОБЕКТ НА ОБЩЕСТВЕНАТА ПОРЪЧКА**

Обект на настоящата обществена поръчка е „проектиране и изпълнение на строителство, свързано с една от дейностите по приложение № 1” по смисъла на чл. 3, ал. 1, т. 1, б. „а“ от ЗОП, а именно: проектиране и изпълнение на строителство на дейност по приложение № 1 от ЗОП.

СРV кодове:

* 71323000 „Услуги по проектиране и конструиране на строителни съоръжения с производствено предназначение“;
* 45220000 „Строителни и монтажни работи по общо изграждане на строителни съоръжения“.

**V. ФИНАНСОВА РАМКА**

Услугата се финансира със средства от бюджета на МЗХ, предвидени в „Програма за техническа помощ в сектор земеделие“ на Министерство на външните работи, чрез трансфер от МВнР към МЗХ.

**VI. СРОК НА ВАЛИДНОСТ НА ОФЕРТИТЕ:**

* Срокът на валидност на офертите трябва да бъде не по-малко от 6 /шест/ месеца, считано от крайния срок за получаване на офертите;
* Възложителят кани участниците да удължат срока на валидност на офертите до сключване на договора за обществената поръчка;
* Участникът ще бъде отстранен от участие в процедурата за възлагане на настоящата обществена поръчка, ако след поканата и в определения в нея срок откаже да удължи срока на валидност на офертата или ако представи оферта с по-кратък срок на валидност.

**Условия за получаване на разяснения по документацията за участие:**

На посочения интернет адрес:

<http://www.mzh.government.bg/MZH/bg/procurement/pr_procedures/Procedura149.aspx>

Възложителят ще публикува и писмени разяснения по условията на процедурата. Разясненията се публикуват в профила на купувача в 3-дневен срок от получаване на искането. Искания за предоставяне на разяснения по решението, обявлението, документацията за обществена поръчка и описателния документ могат да се правят до 5 (пет) календарни дни преди изтичането на срока за получаване на офертите от всяко заинтересовано лице – лично, или чрез лице с представителна власт, или чрез изрично упълномощено друго лице, по някой от допустимите способи, на посочените в обявлението за възлагане на обществена поръчка и в настоящата документация: електронен адрес, факс номер, по пощата или куриерска служба на пощенския адрес на Възложителя.

В дадените разяснения не се посочва лицето направило запитването.

Всички комуникации и действия между Възложителя и участниците, свързани с настоящата процедура са в писмен вид и само на български език. Писма/кореспонденция представени на чужд език се представят задължително в превод на български език. Работният език за изпълнение на поръчката е български.

* Обменът на информация между Възложителя и участника може да се извършва по един от следните допустими начини:

 **а)** лично – срещу подпис;

 **б)** по пощата, чрез препоръчано писмо с обратна разписка, изпратено на посочения от участника адрес;

 **в)** чрез куриерска служба;

 **г)** по факс;

 **д)** по електронен път – по електронна поща. В случай, че уведомяването е по електронна поща (вкл. и такава посочена на официален уебсайт на участника), моментът на получаването от участника/заинтересовано лице/изпълнител ще се счита датата на полученото при Възложителя потвърждение от заинтересованото лице/участник/ изпълнител, за получено от Възложителя електронно известяване/уведомяване съгласно чл. 10 от ЗЕДЕП.

 **е)** чрез комбинация от тези средства.

Писмата и уведомленията следва да бъдат адресирани до посоченото за тази цел лице за контакти.

Обменът на информация, чрез връчването й лично срещу подпис, се извършва от страна на Възложителя чрез лицата за контакти, посочени в Обявлението. Информацията се приема от заинтересованото лице/участника чрез лицата за контакт, посочени в документацията, съответно в офертата на участника.

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

**Критерий за оценка на офертата:** „икономически най-изгодна оферта”, съгласно Методиката за оценка на офертите – Приложение № 12.

**VІІ. УЧАСТИЕ В ПРОЦЕДУРАТА**

**1. Общи изисквания**

**1.1.** Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.

**1.2.** В случай, че участникът участва като обединение (или консорциум), което не е регистрирано като самостоятелно юридическо лице, тогава участникът следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

Не се допускат промени в състава на обединението след крайния срок за подаване на офертата, както и промени във вътрешното разпределение на дейностите между участниците в обединението. Когато в договора за създаването на обединение/ консорциум липсват клаузи, гарантиращи изпълнението на горепосочените условия, или съставът на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

**1.3.** Когато не е приложено в офертата копие от документ, от който да е видно правното основание за създаване на обединението, Комисията назначена от Възложителя за разглеждане и оценяване на подадените оферти го изиска на основание чл. 54, ал. 8 от ППЗОП.

**Забележка:** На основание чл. 10, ал. 2 от ЗОП, Възложителят не предвижда изискване за създаване на юридическо лице, когато участникът определен за изпълнител е обединение на физически и/или юридически лица.

**1.4.** Всеки участник в процедура за възлагане на обществена поръчка има право да представи само една оферта.

**1.5.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**1.6.** В процедура за възлагане на обществена поръчка едно физическо или юридическо лице може да участва само в едно обединение.

**1.7.** Свързани лица не могат да бъдат самостоятелни участници в една и съща процедура.Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Участниците в обединението носят солидарна отговорност за изпълнение на договора за обществената поръчка. Възложителят предвижда изискване за солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

**1.8.** При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

**1.9.** Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.8.

**1.10.** Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

**1.11.** Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**1.12.** Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Възложителят няма да изисква документи, които вече са му били предоставени или са му служебно известни.

**1.13.** Изпълнителите сключват договор за подизпълнение с подизпълнителите, посочени в офертата. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**1.14.** Възложителят поддържа „Профил на купувача” на ел. адрес [www.mzh.government.bg](http://www.mzh.government.bg), който представлява обособена част от електронна страница на МЗХ, и до който е осигуреннеограничен, пълен, безплатен и пряк достъп чрез електронни средства.

**1.15.** Възложителите предоставят неограничен, пълен, безплатен и пряк достъп чрез електронни средства до документацията за обществената поръчка от датата на публикуване на обявлението в Агенцията за обществени поръчки.

**Документацията за участие в настоящата процедура е безплатна и всеки участник може да я изтегли от „Профила на купувача”, за да изготви своята оферта!**

**2. Условия за допустимост на участниците**

**2.1.** Възложителят отстранява от участие в процедура за възлагане на обществена поръчка участник, когато:

2.1.1 е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.4. е налице неравнопоставеност в случаите по чл. 44, ал. 5 от ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

2.1.7. е налице конфликт на интереси, който не може да бъде отстранен.

**2.2**. Основанията по т. 2.1.1, 2.1.2 и 2.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.3**. Не се отстранява от участие в процедура за възлагане на обществена поръчка участник, за когото са налице обстоятелствата по т. 2.1.3, когато:

2.3.1. се налага да се защитят особено важни държавни или обществени интереси;

2.3.2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

**2.4**. Отстранява се от участие в процедура за възлагане на обществена поръчка и участник - обединение от физически и/или юридически лица, за чийто член на обединението е налице някое от основанията за отстраняване по т. 2.

**2.5**. Основанията за отстраняване се прилагат до изтичане на следните срокове:

2.5.1. пет години от влизането в сила на присъдата - по отношение на обстоятелства по т. 2.1.1, и т.2.1.2, освен ако в присъдата е посочен друг срок;

2.5.2. три години от датата на настъпване на обстоятелствата по т. 2.1.5, буква „а" и т. 2.1.6, освен ако в акта, с който е установено обстоятелството, е посочен друг срок.

**Забележка:** Стопанските субекти, за които са налице обстоятелства по т. 2.1.5, буква „а" се включват в списък, който има информативен характер.

2.5.3.Обстоятелството по чл. 55, ал. 1, т. 1 от ЗОП се отнася за участник, който е: Обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай, че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

2.5.4. При наличие на обстоятелства по чл. 55, ал. 1, т. 1 от ЗОП, възложителят има право да не отстрани от процедурата участник на посоченото основание, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

**2.6.** Не могат да участват в процедурата за възлагане на настоящата обществена поръчка участници,които са дружества, регистрирани в юрисдикции с преференциален данъчен режим и свързаните с тях лица включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим.

**2.7.** Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания се прилагат и по отношение на подизпълнителите и на третите лица.

**2.8.** В случай, че участникът е обединение (или консорциум), което не е регистрирано като самостоятелно юридическо лице:

**2.8.1.** Единният европейски документ за обществени поръчки се представя за всяко физическо и/или юридическо лице, включено в състава на обединението.

**2.8.2.** Декларацията по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, се представя за всяко физическо или юридическо лице, включено в обединението.

**3. Критерии за подбор**

3.1. Годност (правоспособност) за упражняване на професионална дейност:

Съгласно чл. 3, ал. 2 от Закона за Камарата на строителите участниците следва да са вписани в Централния професионален регистър на строителя, поддържан от Камарата на строителите в България, за изпълнение на строежи, съгласно НКИД, както следва:

Участникът трябва да е регистриран в Камарата на строителите в Република България за:

- четвърта група – строежи от благоустройствената инфраструктура, хидротехническото строителство и опазването на околната среда, трета категория - строежи по чл. 137, ал. 1, т. 3, б. „б“ от ЗУТ – елементи на техническата инфраструктура, хидротехнически, хидромелиоративни и други мрежи, съоръжения и инсталации;

или

- първа група – строежи от високото строителство (жилищно, обществено обслужващо, промишлено), прилежащата му инфраструктура, електронни съобщителни мрежи и съоръжения, пета категория – строежи по чл. 137, ал. 1, т. 5, б. „б“ от ЗУТ - производствени сгради, инсталации, съоръжения, прилежаща инфраструктура и други с капацитет до 50 работни места и съоръженията към тях.

\* **Забележка:** Информацията по т. 3.1 се посочва в Част IV: Критерии за подбор, буква А, т. 1 от ЕЕДОП, като се описва групата и категорията.

3.2. Икономическо и финансово състояние:

Съгласно чл. 171, ал. 1 от Закона за устройство на територията е необходимо участникът да има валидна застрахователна полица за застраховка „Професионална отговорност“ или еквивалентна, с покритие съответстващо на обема и характера на поръчката и с лимит на отговорността не по-малък от стойността, на която участникът предлага да изпълни поръчката.

\* **Забележка:** Информацията по т. 3.2 се посочва в Част IV: Критерии за подбор, буква Б, т. 5 от ЕЕДОП, като се описва полицата, и срокът й на действие.

3.3. Технически и професионални способности:

**3.3.1.** Участникът трябва да е изпълнил дейности с предмети, идентични или сходни с тези на поръчката за последните пет години от датата на подаване на офертата;

**Минимално ниво:** Участникът трябва да е изпълнил през последните 5 (пет) години, считано от крайната датата на подаване на офертата, в зависимост от датата, на която е учреден или е започнал дейността си, минимум 2 (две) дейности, идентични или сходни с предмета на поръчката, поне едната от които да е изпълнена извън страната.

Под идентична или сходна на настоящата обществена поръчка дейност се разбира проектиране и изграждане на оранжерия.

\* **Забележка:** Информацията по т. 3.3.1 се посочва в Част IV: Критерии за подбор, буква В, т. 1б) от ЕЕДОП. Прилагат се и доказателства за извършените дейности.

**3.3.2.** Участникът трябва да разполага с необходимия квалифициран екип за изпълнение на поръчката, който следва да бъде постоянно нает от него за периода на изпълнение на договора.

**Минимално ниво:** В екипа на участника следва да бъдат включени минимум по един специалист за проектирането и изпълнението на обекта, а именно:

* **Технолог,** който ще изпълнява функциите на водещ проектант на целия обект, съгласно чл. 162, ал.7 и 8 от ЗУТ, който следва да има пълна проектантска правоспособност.
* **Агроном.**
* **Архитект.**
* **Инженер** – строителство на сгради и съоръжения.
* **Инженер** – хидротехническо или хидромелиоративно строителство.
* **Инженер** – водоснабдяване и канализация.
* **Инженер** – геодезия.
* **Електро-инженер.**
* **Инженер** – отопление и вентилация.

**Горните специалисти**, които ще изпълняват проекта трябва да притежават пълна проектантска правоспособност по отделните части на проекта и съгласно чл. 162, ал. 1 и чл. 230, ал. 5 от ЗУТ да имат Удостоверение от Камарата на инженерите в инвестиционното проектиране на Република България.

\* **Забележка:** Информацията за екипа се посочва в Част IV: Критерии за подбор, буква В: технически и професионални способности, т. 6) от ЕЕДОП.

За доказване на личното състояние, на съответствието с критериите за подбор или на съответствие с техническата спецификация участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган.

**VІII. ИЗИСКВАНИЯ КЪМ ОФЕРТИТЕ**

**1. Подготовка на офертата:**

1.1. Офертата не може да се предлага във варианти.

1.2. Отговорността за правилното разбиране на условията от обявлението и указанията за участие се носи единствено от участниците.

1.3. Участниците трябва да проучат всички указания и условия за участие, дадени в документацията за участие.

1.4. При изготвяне на офертата всеки участник трябва да се придържа точно към обявените от възложителя условия.

1.5. Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

1.6. До изтичането на срока за подаване на офертите всеки участник в процедурата може да промени, допълни или да оттегли офертата си.

1.7. Всеки участник може да представи само една оферта.

1.8. Лице, което участва като подизпълнител в офертата на друг участник, не може да представя самостоятелна оферта.

1.9. Представените образци в документацията за участие и условията, описани в тях, са задължителни за участниците. Офертите на участниците трябва да бъдат напълно съобразени с тези образци.

1.10. Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Съдържание на офертата:**

2.1.Офертата се представя на български език в запечатана, непрозрачна опаковка от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Върху опаковката участникът посочва:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на поръчката за която се подават документите.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

2.2. Съдържание на опаковката – документи и образци:

а)Опис на представените документи, съдържащи се в офертата, подписан от участника – попълва се Образец № 1;

б)Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – попълва се Образец № 2.

**3. Указание за подготовка на ЕЕДОП:**

3.1. При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

3.2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

Подизпълнителите трябва да не са свързани лица с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

Третите лица трябва да отговарят на критериите за подбор съобразно ресурса, които ще предоставят и за тях да не са налице основанията за отстраняване от процедурата.

3.3. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

**4. Лицата по чл. 54, ал. 2 и чл. 55, ал. 3 от ЗОП са:**

4.1. лицата, които представляват участника;

4.2. лицата, които са членове на управителни и надзорни органи на участника;

4.3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

**5. Лицата по т. 4.1 и 4.2 са, както следва:**

5.1. при събирателно дружество – лицата по чл. 84, ал. 1 и чл. 89, ал. 1 от Търговския закон;

5.2. при командитно дружество – неограничено отговорните съдружници по чл. 105 от Търговския закон;

5.3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

5.4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5.5. при командитно дружество с акции – лицата по чл. 256 във връзка с чл. 244, ал. 1 от Търговския закон;

5.6. при едноличен търговец – физическото лице – търговец;

5.7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

5.8. в случаите по т. 5.1 – 5.7 – и прокуристите, когато има такива;

5.9. в останалите случаи, включително за чуждестранните лица – лицата, които представляват, управляват и контролират участника съгласно законодателството на държавата, в която са установени.

**6.** В случаите по т. 5.8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

**7.** Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата.

**8.** В случаите по т. 7, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

**9.** Съгласно чл. 59, ал. 5 от ЗОП, възложителят е посочил критериите за подбор и документите за тяхното доказване в обявлението, с което се оповестява откриването на процедурата.

**10.** В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

**11.** Когато за участник е налице някое от основанията по чл. 54, ал. 1 от ЗОП или посочените от възложителя основания по чл. 55, ал. 1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

**Важно:** Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**12.** Документи, удостоверяващи липса на основанията за отстраняване от процедурата.

12.1. за обстоятелствата по чл. 54, ал. 1, т. 1 от ЗОП – свидетелство за съдимост;

12.2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на участника;

12.3. за обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда“;

Когато в удостоверението по т. 12.2 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.

Когато участникът, избран за изпълнител, е чуждестранно лице, той представя съответния документ по т. 1, 2 и 3, издаден от компетентен орган съгласно законодателството на държавата, в която участникът е установен.

В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на посочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

**13.** Документи за доказване на предприетите мерки за надеждност, когато е приложимо. Указание за подготовка:

**13.1.** Участник, за когото са налице основания по чл. 54, ал. 1 от ЗОП и посочените от възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

13.1.1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

13.1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

13.1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**13.2.** Като доказателства за надеждността на участника се представят следните документи:

13.2.1. по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

13.2.2. по отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

**Важно:** Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай, че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.

**14.** Документ, от който да е видно правното основание за създаване на обединението (когато е приложимо) - заверено от участника копие. Указание за подготовка:

14.1.Документът, от който е видно правното основание за създаване на обединението, следва да съдържа следната информация във връзка с конкретната обществена поръчка:

14.1.1. правата и задълженията на участниците в обединението;

14.1.2. разпределението на отговорността между членовете на обединението;

14.1.3. дейностите, които ще изпълнява всеки член на обединението.

**15.** Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици- попълва се Образец № 9.

**16.** Декларация за липса на свързаност с друг участник по чл. 101, ал. 11 от ЗОП - попълва се Образец № 10.

**17.** **Техническо предложение** - попълва се Образец № 3, съдържащо:

* документ за упълномощаване, когато лицето, което подава офертата, не е законният представител на участника – оригинал или нотариално заверено копие /ако е приложимо/;
* предложение за изпълнение на поръчката в съответствие с техническата спецификация и изискванията на възложителя, което да е съобразено с критериите за възлагане;
* декларация за съгласие с клаузите на приложения проект на договор - попълва се Образец № 4;
* декларация за срока на валидност на офертата - попълва се Образец № 5;
* декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд - попълва се Образец № 6.

**18.** **Съдържание на плик „Предлагани ценови параметри",** прилага се „Ценово предложение” като се попълва Образец № 7 – в оригинал, подписано и подпечатано от представляващия участника или упълномощено лице.Към ценовото предложение се прилага хонорар-сметка /свободен текст/, съдържаща сумите по отделните пера и под-пера, по които участникът предвижда да извърши разходи. Хонорар – сметката се подписва и подпечатва.Извън плика с надпис "Предлагани ценови параметри" не трябва да е посочена никаква информация относно цената.Участници, които са включили някъде в офертата си извън плика "Предлагани ценови параметри" елементи, свързани с предлаганата цена (или части от нея), ще бъдат отстранени от участие в процедурата.

**19. Запечатване**

* + Документите, систематизирани съобразно посочените по-горе изисквания, се запечатват по реда посочен в Раздел VІІІ „Изисквания към офертите”, точка 2 „Съдържание на офертата”.
	+ Върху опаковката, участникът посочва:

**ДО:**

**Министерство на земеделието и храните**, гр. София, бул. „Христо Ботев” № 55

Оферта за участие в публично състезание за възлагане на обществена поръчка по реда на ЗОП с предмет: „Проектиране и изграждане на оранжерия за отглеждане на зеленчуци в гр. Улан Батор, Република Монголия“.

Наименование на участника: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Участниците в обединението (когато е приложимо) \_\_\_\_\_\_\_\_\_\_\_\_

Адрес за кореспонденция: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон факс или електронен адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_

**IX. ИЗИСКВАНИЯ КЪМ ДОКУМЕНТИТЕ**

Всички документи трябва да са:

* Подписани или заверени (когато са копия) с гриф „Вярно с оригинала”, подпис, освен документите, за които са посочени конкретните изисквания за вида и заверката им;
* Документите и данните в офертата се подписват само от лица с представителни функции, назовани в удостоверението за актуално състояние или упълномощени за това лица. Във втория случай се изисква да се представи нотариално заверено пълномощно за изпълнението на такива функции;
* Всички документи, свързани с предложението, следва да бъдат на български език.

**X. ПОДАВАНЕ НА ОФЕРТИ**

* Място и срок за подаване на оферти: Офертите се представят в сградата на МЗХ, гр. София, бул. „Христо Ботев“ № 55, гише „Обществени поръчки“.
* Срокът за подаване на офертите е съгласно Обявлението за обществена поръчка.
* Всеки участник следва да осигури своевременното получаване на офертата от възложителя.
* До изтичането на срока за подаване на офертите всеки участник може да промени, да допълни или да оттегли офертата си.

**XI. ПРИЕМАНЕ И ВРЪЩАНЕ НА ОФЕРТИ**

**11.1.** При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.

**11.2.** Не се приемат заявления за участие и оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

**11.3.** Когато към момента на изтичане на крайния срок за получаване на офертите пред мястото, определено за тяхното подаване все още има чакащи лица, те се включват в списък, който се подписва от представител на възложителя и присъстващите лица. Офертите на лицата от списъка се приемат.

**11.4.** Не се допуска приемане на оферти от лица, които не са включени в списъка по т. 11.3.

**XII. ГАРАНЦИИ**

**12.1. Условия и размер на гаранцията за изпълнение** на договора, условия и начин на плащането й.

**12.2.** Гаранцията за изпълнение на договора е в размер на 3% (три на сто) от стойността на договора, без ДДС. Гаранцията за изпълнение на договора може да се представи под формата на:

12.2.1 застраховка, която обезпечава изпълнението чрез покритие на отговорността на изпълнителя;

12.2.2 банкова гаранция пообразец на банката, която я издава, при условие, че в гаранцията са вписани условията на Възложителя;

12.2.3 парична сума, преведена по сметка на МЗХ, а именно: БНБ – ЦУ; IBAN – BG08 BNBG 9661 3300 1500 02; BIC – BNBGBGSD.

В документите за гаранцията следва да бъде записан текстът: "Гаранция за добро изпълнение на поръчка с предмет: \_\_\_\_\_\_\_\_\_\_\_\_\_\_”.

**12.3.** Участникът сам избира формата на гаранцията за изпълнение на договора. Когато участникът избере гаранцията за изпълнение на договора да бъде банкова гаранция, тогава тя трябва да бъде безусловна и неотменима, в полза на МЗХ. Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице – гарант. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

12.3.1 Седемдесет на сто от гаранцията за изпълнение, представена като безусловна и неотменима банкова гаранция или като застраховка следва да бъде със срок на валидност 3 месеца след датата на подписване на констативен акт (образец 15) за установяване годността за приемане на строежа (Наредба № 3/31.07.2003 г. за съставяне на актове и протоколи по време на строителството).

12.3.2 Тридесет на сто от гаранцията за изпълнение, представена като безусловна и
неотменима банкова гаранция или като застраховка следва да бъде със срок на валидност 3 месеца след изтичане на гаранционния срок.

12.3.3 Седемдесет на сто от гаранцията за изпълнение, независимо от формата под която е представена, се освобождава в срок до 30 (тридесет) календарни дни, след подписване на Констативен акт (образец № 15) за установяване годността за приемане на строежа.

12.3.4 Тридесет на сто от гаранцията за изпълнение, независимо от формата под която е представена, се освобождава в срок до 30 (тридесет) календарни дни след изтичането на гаранционния срок, ако окончателното изпълнение на поръчката е прието без забележки.

**12.4.** **Условия и размер на гаранциите върху поисканите аванси.** Гаранциите върху авансите са в размер на 100% върху поисканите аванси. Гаранциите върху авансите може да се представят под формата на:

12.4.1 застраховка, която обезпечава отговорността на изпълнителя;

12.4.2 банкова гаранция пообразец на банката, която я издава;

12.4.3 парична сума, преведена по сметка на МЗХ, а именно: БНБ – ЦУ; IBAN – BG08 BNBG 9661 3300 1500 02; BIC – BNBGBGSD.

В документите за гаранциите следва да бъде записан текстът: "Гаранция за аванс по изпълнението на проектирането/строителството на поръчка с предмет: \_\_\_\_\_\_\_\_\_\_\_\_\_\_”.

**12.5.** Гаранцията в размер 100% върху аванса за проектирането, представена като банкова гаранция или застраховка, следва да бъде със срок на валидност с три месеца по-дълъг от срока за изпълнение на проектирането. Тази гаранция се освобождава в срок до 30 календарни дни след приемането без забележки на проектирането.

**12.6.** Гаранцията в размер 100% върху аванса за строителството, представена като банкова гаранция или застраховка, следва да бъде със срок на валидност с три месеца по-дълъг от срока за изпълнение на строителството. Тази гаранция се освобождава в срок до 30 календарни дни след подписване на Констативен акт (образец № 15) за установяване годността за приемане на строежа.

**12.7.** Участникът, определен за изпълнител на обществената поръчка, представя оригинал на банковата гаранция и застраховката или оригинали на платежния документ за внесената по банков път гаранция за изпълнение на договора и авансовите плащания преди подписването на самия договор. Гаранцията за изпълнение/аванс, преведена по банков път, следва да е постъпила реално в банковата сметка на Възложителя не по-късно от датата на сключване на договора за обществената поръчка.

**12.8.** Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

**XIII. ИЗЧИСЛЯВАНЕ НА СРОКОВЕ**

**13.1.** Сроковете, посочени в тази документация се изчисляват, както следва:

13.1.1 При определянето на срокове, които са в дни и се броят след определено действие или събитие, не се брои денят на настъпване на действието или на събитието.

13.1.2 Когато срокът изтича в определен брой дни преди известен ден, този ден се взема предвид при определяне на датата, до която се извършва съответното действие.

* + 1. Когато последният ден от срока е неприсъствен, срокът изтича в първия

присъствен ден.

* + 1. Последният ден на срока изтича в момента на приключване на работното време

на възложителя.

13.1.5 Когато възложителят удължава сроковете в процедурата на основание чл. 100, ал. 11 от ЗОП, общата продължителност на всеки от сроковете, изтекли до момента на спирането на процедурата, заедно с новоопределените удължени срокове не може да е по-кратка от първоначалния срок, определен от възложителя.

**13.2.** Сроковете в документацията са в календарни дни. Когато срокът е в работни дни, това е изрично указано при посочването на съответния срок.

По неуредените въпроси от настоящата документация ще се прилагат разпоредбите на Закона за обществените поръчки, Правилника за прилагане на Закона за обществените поръчки и действащото българско законодателство.

**XIV. ОБРАЗЦИ**